Държавен вестник, бр. 21, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  21
§ 80. В чл. 120 ал. 1 се изменя така:
„(1) Длъжностните лица, определени от 
съответните органи, представляващи конце­
дента по концесионните договори, представят 
данните за сключените концесионни догово­
ри и документацията за архивното досие на 
концесията, като извършват действията по 
чл. 99 от Закона за концесиите в сроковете, 
определени с него и с правилника.“
§ 81. В чл. 121 ал. 3 и 4 се изменят така:
„(3) При констатиране на непълноти в 
предоставените данни или документи длъж­
ностните лица по чл. 113, ал. 2 уведомяват 
длъжностните лица, определени от съответ­
ните органи, представляващи концедента по 
концесионните договори.
(4) В 14-дневен срок от получаване на 
уведомлението по ал. 3 длъжностните лица, 
определени от съответните органи, пред­
ставляващи концедента по концесионните 
договори, изпращат липсващите данни и/или 
предоставят липсващите документи.“
§ 82. Навсякъде в правилника думите „ор­
ганът по чл. 6, ал. 1“, „органа по чл. 6, ал. 1“ 
и „органите по чл. 6, ал. 1“ се заменят съот­
ветно с „органът по чл. 19, ал. 1 – 3 от Закона 
за концесиите“, „органа по чл. 19, ал. 1 – 3 от 
Закона за концесиите“ и „органите по чл. 19, 
ал. 1 – 3 от Закона за концесиите“.
§ 83. Създава се допълнителна разпоредба 
с § 1:
„ДОПЪЛНИТЕЛНА РАЗПОРЕДБА
§ 1. „Концесионна площ“ е земята, върху 
която е изграден или е предназначена за из­
граждане на обекта на концесията, както и 
прилежащата към обекта на концесията тери­
тория и/или други територии, необходими за 
осъществяване на дейностите по концесията.“
§ 84. В заключителните разпоредби досе­
гашните § 1, 2, 3 и 4 стават съответно § 2, 
3, 4 и 5.
§ 85. Приложение № 1 към чл. 8, ал. 4 и 
чл. 14, ал. 2, т. 2 се изменя така: 
„Приложение 
към чл. 8, ал. 4 и чл. 14, ал. 3, т. 1
Изисквания към концесионните анализи
Раздел І. Общи изисквания
1. Концесионните анализи се изработват със 
съдържание, определено с документацията за 
тяхното възлагане въз основа на документите и 
информацията, осигурени от екипа за подготви­
телните действия или набавени от изпълнителите.
2. Концесионните анализи се изработват на 
основата на съществуващите:
2.1. документи, удостоверяващи собствеността 
на обекта на концесията и/или на концесион­
ната площ;
2.2. актуални документи за графичното 
представяне и за определяне на техническите 
характеристики и показатели на обекта на кон­
цесията и на концесионната площ, като копия 
или скици от кадастрална карта (кадастрален 
план) или от подробен устройствен план, извадка 
(скица) от картата на възстановената собственост 
и/или схема от пряко геодезическо заснемане 
или трасиране на обекта на концесията и на 
концесионната площ.
3. Концесиите за строителство освен на до­
кументите по т. 2 се основават и на наличните:
3.1. прединвестиционни проучвания, с които 
се определят обектът на концесията, неговите 
основни показатели и обхватът и обемът на 
услугите от обществен интерес; 
3.2. инвестиционни проекти;
3.3. технически паспорти на строежите – ко­
гато в обекта на концесията се включват същест­
вуващи строежи;
3.4. екологична оценка и/или решение по 
оценка на въздействието върху околната среда 
(ОВОС) – когато обект на концесията е инвес­
тиционно предложение за строителство, дейност 
или технология съгласно приложения № 1 и 2 
към Закона за опазване на околната среда.
4. Концесиите за услуги освен на документите 
по т. 2 се основават и на наличните технически 
паспорти на съществуващите строежи, включени 
в обекта на концесията.
5. Концесиите за природни богатства освен на 
документите по т. 2 се основават и на наличните 
екологична оценка и решение по ОВОС.
Раздел IІ. Изисквания към техническия анализ
1. Индивидуализация на обекта на концесията 
и на прилежащата инфраструктура и принад­
лежности и/или на дейностите по предоставяне 
на услугата от обществен интерес и на другите 
стопански дейности.
2. Определяне на устройствените характе­
ристики на обекта на концесията, включително 
обосноваване на необходимостта от включване 
към обекта на концесията на прилежаща ин­
фраструктура и принадлежности и присъединя­
ването им към общите мрежи на техническата 
инфраструктура.
3. Определяне на основните технически и 
технологични характеристики на обекта на кон­
цесията на основата на документите по раздел І, 
т. 2 – 5, както и:
а) определяне и анализ на потребностите на 
концедента;
б) определяне на обществения интерес;
в) определяне на параметрите на застроява­
нето;
г) резултатите от геоложките, хидроложките, 
хидрогеоложките, геодезическите и другите ин­
женерни проучвания – когато това е необходимо;
д) посочване на изискванията за национална­
та сигурност и отбраната на страната, за опаз­
ване на околната среда, за човешкото здраве, 
за защитените територии, зони и обекти и за 
обществения ред.